laion/Wikipedia-Exotic huggingface dataset:
Kleve kreis

Kleve kreis on haldusüksus Saksamaa Nordrhein-Westfaleni liidumaa loodeosas Alam-Reini piirkonnas. Kreis oma praegustes piirides loodi 1975. aastal, kui endise Kleve ja Gelderni kreisiga liideti Reesi kreisi linnad Emmerich ja Rees ning Moersi kreisi Rheurdti vald. Kaks eelkäijat kreisi loodi 1816. aastal, kui kogu Reinimaa sai Preisimaa provintsiks. Territoriaalselt vastavad nad laias laastus ajaloolistele Kleve ja Gelderni hertsogkondadele. Kreis asub Reini orus, piirkonnas, kus see jõgi voolab Hollandisse. Linnad Emmerich Geldern Goch Kalkar Kevelaer Kleve Rees Straelen Vallad Bedburg-Hau Issum Kerken Kranenburg Rheurdt Uedem Wachtendonk Weeze Bimmen, Püha Martini Düffelward, Püha Mauritiuse Griethausen, Püha Martini Keeken, St. Mariae Himmelfahrt Keeken, reformitud kirik Kellen, St. Willibrord Kleve, St. Mariae Himmelfahrt Materborn, St. Anna Rindern, St. Willibrord Schenkenschanz, reformitud kirik
Vassõl Hrõtšak

Vassõl Hrõtšak (ukraina keeles Василь Сергійович Грицак, sündinud 14. jaanuaril 1967 Rivne oblastis) on Ukraina riigiametnik. Ta oli Ukraina julgeolekuteenistuse juht 2015–2019. 2016 - armeekindral УКАЗ ПРЕЗИДЕНТА УКРАЇНИ №111/2016. Про присвоєння військових звань, 25.03.2016. 1. Присвоїти військове звання генерала армії України генерал-полковнику ГРИЦАКУ Василю Сергійовичу — Голові Служби безпеки України.
Viimsi keskus

Viimsi keskus on bussipeatus, mis asub Viimsi vallas. Selles bussipeatuses peatuvad kaks liini: 1 (Viru Keskus - Viimsi keskus), 49 (Lennujaam - Viimsi keskus). Peatusele lähedal asuvad tähtsad ehitised on Viimsi Kool, Atlantis H2O veepark ja Fertilitas Erahaigla.
Ühiskondlik leping

Ühiskondlik leping on teooria oletatavast lepingust riigi kodanike vahel riigi moodustamiseks. Eeldatakse, et sellega, et nad riigi territooriumil elavad, on kõik riigi kodanikud lepinguga nõustunud. Ühiskondliku lepingu olulisemad teoreetikud olid Jean-Jacques Rousseau, Thomas Hobbes ja John Locke. Ühiskondliku lepingu teooria on normatiivne ettepanek (mitte ajaloolisele tõele pretendeeriv arusaam), kuidas oleks hea ühiskonda käsitleda. Käsitluse eesmärgiks on allutada riigivõim mõistuslikule toimimisele ja juurutada võrdsust. Ühiskondliku lepingu teooria rajajaks peetakse Thomas Hobbesi (1588–1679). Teooria oli väga populaarne valgustusajal. Teooria eelduseks on inimeste põhimõtteline võrdsus. Oma klassikalises vormis sisaldab ühiskondlik leping kolme elementi: luuakse hüpoteetilise "riigivaba" ühiskonna kuvand ühiskondliku lepinguga liituvad inimesed võtavad omaks, et ainult täidesaatev võim suudab tagada turvalisuse ja stabiilsuse ühiskondlik leping kohustab kodanikke respekteerima ja järgima riiki tänuks selle eest, et ainult poliitiline süsteem suudab tagada stabiilsuse ja turvalisuse Kuigi juba antiikaja sofistid väitsid, et ühiskond on kokkuleppeline, ei kirjeldanud nad olukorda, kuidas ja miks ühiskondlik kokkulepe võiks sündida. Hobbes väitis oma peateoses "Leviathan" (1651), et inimene on loomu poolest parandamatu egoist, järelikult on loomulik seisund kõigi sõda kõikide vastu. Kuna see seisund on kõigile kahjulik, jõutakse lepinguni, määrates endi üle valitsema monarhi, kes tagab kõigi jaoks vajaliku turvalisuse. Hiljem John Locke ja Jean-Jacques Rousseau (ei nõustunud pidama inimesi loomult halbadeks) täiendasid lepingu teooriat, tuues sisse aspekti, et ka valitsejatel endil on kohustus lepingust kinni pidada, s.o valitseda üldise turvalisuse huvides, mitte aga omahuvist lähtudes. Kuidas seda saavutada, kui arvestada, et ka valitsejad on inimesed (Hobbesi järgi omakasupüüdlikud)? Charles de Montesquieu rõhutas, et võimupositsioon suurendab inimese kalduvust kuritarvitustele. Probleemi lahendusena pakuti välja muutumatuid riigivalitsemise aluspõhimõtteid (n-ö lepingu tuum, tänapäeval avaldub põhiseadustes), perioodilisi valimisi ning võimude lahususe kaudu teostuvat vastastikust kontrolli. Need põhimõtted on rakendunud tänapäeva demokraatlikes riikides. Jean-Jacques Rousseau "Ühiskondlikust lepingust ehk Riigiõiguse põhiprintsiibid." (Tallinn: Varrak 1998) ISBN 9985-3-0086-6 A. Heywood. (2013) Politics (4th edition). p. 62. Palgrave Macmillan "Social Contract Theory", Internet Encyclopaedia of Philosophy "Contractarianism", Stanford Encylopaedia of Philosophy
Ekspressliin

Ekspressliin on eriti kiire, ainult suuremates keskustes peatuv rong, buss või laev. Vahel märgitakse ekspressliini E-tähega "EKSS".
Juhkentali bussipeatus

Juhkentali bussipeatus asus Kesklinnas Juhkentali asumis ning selles peatuses peatus liin nr 17A. Tähtsad asukohad läheduses on Pronkssõdur ja Siselinna kalmistu
Höxteri kreis

Höxteri kreis [ˈhœkstɐ] on haldusüksus Saksamaa Nordrhein-Westfaleni liidumaa idaosas. Praeguse Höxteri kreisi ala oli Paderborni piiskopkonna osa, kuni see 1802. aastal Preisimaaga liideti. 1816. aastal lõi uus Preisi valitsus piirkonda kolm kreisi, Höxteri, Brakeli ja Warburgi. 1832. aastal Höxter ja Brakel ühendati. Praegune kreis loodi 1975. aastal, kui ühendati endised Warburgi ja Höxteri kreisid. Samal ajal ühendati kreisi linnad ja vallad, et moodustada 10 praegust omavalitsust. Geograafiliselt hõlmab kreis kõrgendiku Teutoburgi metsast idas, eriti Eggegebirge, ja Weserberglandi osi. Kõrgeim punkt on Köterberg (496 m). Peamine jõgi on Weser kreisi idaosas. Bad Driburg Beverungen Borgentreich Brakel Höxter Marienmünster Nieheim Steinheim Warburg Willebadessen https://www.landesdatenbank.nrw.de/ldbnrw/online;jsessionid=FBC481AAC50656B8CA9E933111BC242A.ldb2?sequenz=tabelleErgebnis&selectionname=12411-31iz https://www.destatis.de/DE/Themen/Laender-Regionen/Regionales/Gemeindeverzeichnis/Administrativ/04-kreise.html
Metro (Briti ajaleht)

Metro on Ühendkuningriigi suurima trükiarvuga ajaleht, mille väljaandja on DMG Media. Väljaannet jagatakse viiel tööpäeval nädalas tasuta Inglismaa, Walesi ja Šotimaa linnapiirkondades bussides, rongides, metroojaamades, lennujaamades ja haiglates; ajalehte jagatakse tänavatel ka jalakäijaile. "Metro (dmg media) UK Group - Data - ABC | Audit Bureau of Circulations". www.abc.org.uk. "The Sun is toppled as Britain's biggest newspaper". The Economist. London. 22. märts 2018. Koduleht
Eksplanandum ja eksplanans

Eksplanandum ja eksplanans (ladina keeles explanandum ja explanans) on filosoofias mõistete paar, milles eksplanandum on sõna või väljend, mis küll kirjeldab teatud objekti, kuid ei tähista seda ennast; eksplanans on sõna või väljend, mis tähistab objekti ennast. Näiteks "suits" on eksplanandum lauses "Miks siin on suitsu?" ning "tuli" on eksplanans lauses "Kuna siin on tuld."
Kadaka bussipeatus

Kadaka bussipeatus asub Mustamäel Kadaka asumis Kadaka teel ja Akadeemia teel. Kadaka bussipeatuses peatuvad liinid nr 9, 11, 13, 20, 20A, 23, 24 ja 36. Kadaka bussipeatusel on 5 paviljoni. Liinidel nr 9, 11, 23, 24 on Kadaka bussipeatus ka seisuplatsiks.
Rannakaitsepatarei nr 2

Rannakaitsepatarei nr 2 oli Peeter Suure merekindluse mererinde rannakaitsesüsteemi kuulunud rannakaitsepatarei, mille varemed asuvad Harju maakonna Harku valla Suurupi külas. Rannakaitsepatarei nr 2 koosnes 4 suurtükiplokist, algselt planeeritud kuue 130 mm kahuriga patarei asemel loodi aga 1915. aastal USA firma Bethlehem Steeli toodetud 9,2-tolliste (234 mm) kahuritega patarei. Rannakaitsepatarei I ja II suurtükiplokist säilinud ainult varemed, III plokk (varjend) koos komandokeskusega on säilinud rahuldavalt. IV plokile on peale ehitatud silikaattellistest maja, varjendisse on kohandatud Eesti Mereside keskus. Patarei juures oli ka kaks helgiheitjat, mis pidi aitama avastada võimalikke ohuobjekte ja tagama parema laskmistäpsuse, üks neist Kivista (Tormi) neemel. Patarei juurde oli toodud kindlusraudtee harutee. Eesti Vabariigi ajal läks patarei Eesti kaitsevägede käsutusse ja sai nimeks Eesti merekindluste Suuropi Komandantuuri Rannapatarei nr 6. Peeter Suure merekindluse kindlusraudtee Suurupi raudteejaamahoone, Järsaku tee 6, Suurupi. Suurupi helgiheitja varjend, visitharku.com 8865 Peeter Suure Merekindluse raudtee Suurupi jaamahoone, 1917. a., Kultuurimälestiste riiklik register Peeter Suure Merekindluse rannakaitsepatarei nr. 2, 1916. a. kultuurimälestiste riiklikus registris
Männiku bussipeatus

Männiku bussipeatus asub Nõmmel Männiku asumis. Olulised ehitised bussipeatuse läheduses on Millitaarkeskus OÜ ja Männiku seisuplats. Bussipeatuses peatuvad liinid nr 5, 32 ja 33, nende kolme liinide seisuplats ja lõpp-peatus on ka Männikul.
Ameerika Ühendriikide diplomaatilised esindajad Hawaiil

Ameerika Ühendriikide diplomaatilised esindajad Hawaiil on aastail 1853–1898 Hawaiile lähetatud komissarid, minister-residendid ja saadikud. Varem esindasid Ameerika Ühendriike Hawaii kuningriigis agendid (alates 1820) ja konsulid (alates 1844). Kuninganna Liliuokalani kukutati Ameerika Ühendriikide saadiku osavõtul 14. jaanuaril 1893 ja Hawaii kuulutati vabariigiks 4. juulil 1894. Hawaii annekteeriti 12. augustil 1898 territooriumina, millisest päevast Hawaii lakkas iseseisva riigina olemas. Alljärgnev on diplomaatiliste esindajate loend vastavalt Riigidepartemangu ametlikule kodulehele: 20. detsember 1853 – 21. mai 1858 David Lawrence Gregg 21. mai 1858 – 8. juuni 1861 James Wallace Borden 8. juuni 1861 – 18. juuni 1863 Thomas Jefferson Dryer 19. juuni 1863 – 26. juuli 1866 James McBride 26. juuli 1866 – 5. detsember 1868 Edward Moody McCook 19. juuli 1869 – 25. september 1877 Henry Augustus Peirce 25. september 1877 – 21. august 1882 James Monroe Stewart Comly 21. august 1882 – 12. juuni 1885 Rollin Mallory Daggett 12. juuni 1885 –23. september 1889 George W. Merrill 23. september 1889 – 8. september 1890 John Leavitt Stevens (edasi saadik kuni 18. maini 1893) 8. september 1890 – 18. mai 1893 John Leavitt Stevens (varem minister-resident) 23. mai 1893 – 8. august 1893 James Henderson Blount 7. november 1893 – 6. jaanuar 1897 Albert Shelby Willis (suri ametis olles) 7. juuni 1897 – 12. august 1898 Harold Marsh Sewall https://history.state.gov/departmenthistory/people/chiefsofmission/hawaii
Kopli bussipeatus

Kopli bussipeatus asub Põhja-Tallinnas Kopli asumis. Kopli bussipeatuse läheduses asuvad olulised objektid on Eesti Mereakadeemia, Nikolai kirik ja Süsta Park. Bussipeatuses peatuvad liinid nr 32 (Männiku - Kopli) ja 72 (Keskuse - Kopli) ning peatuse kõrval on ka Kopli trammipeatus, kus peatuvad liinid nr 1 (Kopli - Kadriorg) , 2 (Kopli - Suur-Paala) ja 5 (Kopli - Vana-Lõuna). Liin nr 72 sõidab igal nädalapäeval, aga 32 sõidab ainult tööpäevadel ja tipptundidel
Leonid Rešetnikov

Leonid Petrovitš Rešetnikov (vene keeles Леонид Петрович Решетников; sündinud 6. veebruaril 1947 Potsdamis) on Venemaa Föderatsiooni Välisluureteenistuse (SVR) kindralleitnant, ajalooprofessor, aastatel 2009–2017 Venemaa Strateegiliste Uuringute Instituudi direktor. Sündis Saksamaal Potsdamis Nõukogude okupatsioonitsoonis Nõukogude ohvitseri perekonnas. 1970 lõpetas Harkovi Riikliku Ülikooli ajalooteaduskonna, keskendudes Bulgaaria ajaloole olles sealse bulgaristika koolkonna rajaja professor Georgi Popovi õpilane. 1971-1974 õppis Bulgaarias Sofia ülikooli juures aspirantuuris, kus 1974. aastal kaitses ajalookandidaadi väitekirja teemal "Bulgaaria poliitiliste emigrantide osalemine sotsialismi ülesehitamisel Nõukogude Liidus (1921–1941)." 1974-1976 töötas NSV Liidu Teaduste Akadeemia Sotsialistliku Maailma Majandussüsteemi Instituudis. Aprillist 1976 tööl NSV Liidu Riikliku Julgeolekukomitee (KGB) esimeses peavalitsuses (välisluure). Töötas eeskätt Balkani riikidega, 1979-1984 tööl Jugoslaavias. Nõukogude perioodi lõpuks oli teabe- ja analüütilise juhtimise valitsuse juhataja, polkovnik. Detsembrist 1995 kindralmajor. Detsembrist 1991 aprillini 2009 Venemaa Föderatsiooni Välisluureteenistuses (SVR), lõpetades oma teenistuse analüüsi- ja informatsiooniosakonna juhatajana kindralleitnandi auastmes, 2001-2004 teenis Kreekas. Aprillis 2009 saadeti ta vanuse tõttu erru. 29. aprillist 2009 kuni 4. jaanuarini 2017 Venemaa Strateegiliste Uuringute Instituudi direktor. Sellel ametipostil olles sekkus ta USA andmetel USA 2016. aasta presidendivalimistesse. 2016. aasta novembris algatas ta Venemaa ajaloo-alase hariduse arendamiseks mõeldud monarhistlik-patriootliku haridusühingu "Kahepealine Kotkas" loomise ning on nüüd ühingu aseesimees. Ta on Vene välisministri juures tegutseva teadusnõukogu, Vene Föderatsiooni Julgeolekunõukogu juures tegutseva teadusnõukogu ja Vene Föderatsiooni kaitseministeeriumi juures tegutseva avaliku nõukogu liige. Mittetulundusühingu "Muinsuskaitse" ("Русский Лемнос") president. Jaanuarist 2017 konservatiiv-monarhistliku telekanali "Tsargrad" nõukogu esimees. Ajakirja "Rodina" toimetuskolleegiumi liige. Detsembrist 2016 on ta USA sanktsioonide nimekirjas, kui Süüria Bashar al-Assadi režiimi toetava Tempbanki nõukogu liige. 10. septembril 2019 keelas Bulgaaria talle kümneks aastaks riiki sisenemise süüdistades tema juhitud Venemaa Strateegiliste Uuringute Instiuuti ja haridusühingut "Kahepealine Kotkas" spionaažis. "Arhiivikoopia". Originaali arhiivikoopia seisuga 5. juuni 2020. Vaadatud 1. mail 2020.{{netiviide}}: CS1 hooldus: arhiivikoopia kasutusel pealkirjana (link) https://www.reuters.com/article/us-usa-russia-election-exclusive-idUSKBN17L2N3 https://www.rbc.ru/politics/23/12/2016/585d4b299a7947af73e5cf49 https://www.dnevnik.bg/bulgaria/2019/09/10/3961375_nikolai_malinov_e_obvinen_v_shpionaj_reshetnikov_-_sus/
The Verge

The Verge on Vox Media juhtimisel toimiv uudiseid, pikemaid tutvustusi, juhendeid, tooteülevaateid ja taskuhäälingu lugusid avaldav Ameerika Ühendriikide tehnoloogiauudiste veebisait. Roberts, Daniel (26. oktoober 2011). "With The Verge, SB Nation looks beyond just gadgets". CNN. Originaali arhiivikoopia seisuga 4. mai 2013. Vaadatud 4. mai 2013.
Ernst Raiste

Ernst Raiste (kuni 5. jaanuarini 1937 Ernst Neidorf; 5. aprill 1925 Narva – 30. aprill 2020 Tartu) oli eesti balletiartist ja vabadusvõitleja. Tema isa oli raudteelane. Aastatel 1939–1942 õppis Raiste Tartu 5. gümnaasiumis ja tantsu Vanemuise õpperühmas. Oli 1941–1966 Vanemuise tantsija ja ballettmeistri assistent ning 1966–1983 muusikalavastuste assistent, 1995–2004 koosseisuline töökeskkonnaspetsialist. Ta on mänginud sõnalavastustes ning osalenud operettide ja ooperilavastuste tantsunumbrites. Oli 1944–1960 abielus Linda Ainlaga (1919–1984). Eesti Teatriliidu liige (1965) Eesti Balletiliidu liige (1999) Kaitseliidu Tartu maleva auliige (2001) Kotkaristi IV klassi teenetemärk (2007) Tartu Vabadusvõitlejate Ühenduse juhatuse liige (2012) Elva linna teenetemärk (2013) Paris (Prokofjevi Romeo ja Julia, 1946, Estonias 1950) Seitsmetäpiline kaart (Mihhalkovi Lõbus unenägu, 1948) Silvio (Tšulaki Kahe isanda teener, 1950) Narr (Glieri Vaskratsanik, 1952) Neegripoiss (Tšaikovski Pähklipureja, 1955) Nööbivalaja (Urbeli Peer Gynt, Griegi muusikale, 1959) Tark (Tubina Kratt, 1961) Kadedus (Rahmaninovi Paganini, 1963) Õuearst (Melikovi Legend armastusest, 1964) Lible (Vinteri Kevade, 1967) Kuningas (Prokofjevi Tuhkatriinu, 2000) Eesti riiklike teenetemärkide kavaleride andmebaas presidendi kantselei kodulehel (president.ee). Raimu Hanson. Toores maks aitas vanemuislastel tõusta varvastele. – Postimees, 3. märts 2009 P. Silla. Ernst Raiste 85. – Oma Maa, aprill 2010 Ernst Raiste: Kui kahurid vaikivad, kõnelevad taas muusad! Intervjueerinud Jaanika Kressa. – Kultuur ja Elu 2016, 1
Juuni 2020

Juuni 2020, kroonika. 2020. aasta juuni algas esmaspäeval ja lõppes 30 ööpäeva pärast teisipäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 ... Hilisõhtul tulistas Lihula lähedal kurjategija viit inimest, kellest kaks said surma ja kolm viga. Möödus 100 aastat Eesti Vabariigi esimese põhiseaduse vastuvõtmisest. Mongoolias toimusid parlamendivalimised. "Kurjategija tulistas Lihula lähistel viit inimest, kaks sai surma" ERR, 7. juuni 2020
Jaroslav Targa õigusülikool

Rahvuslik Jaroslav Targa Õigusülikool (ukraina keeles Національний юридичний університет імені Ярослава Мудрого) on õigusharidust andev kõrgkool Ukrainas Harkivis.
Plymouth

Plymouth on linn Edela-Inglismaal Devoni krahvkonnas. Asub Plymi ja Tamari jõe suudmes. 1439. aastani oli linna nimi Sutton. Plymouthil on rikkalik merendusajalugu. Ta on olnud üks tähtsamaid kuningliku mereväe baase Inglismaal. 6. septembril 1620 lahkus Plymouthi sadamast Mayflower, mille pardal olid puritaanidest palverändurid, kes jõudsid Ameerikasse novembris. Nad rajasid samanimelise linna tänapäeva Massachusettsi osariigis USAs. Sellega seoses oli linn Saksamaa Luftwaffe üks peamisi sihtmärke Teises maailmasõjas. 1941. aasta rünnakute järel ehitati kesklinn arhitekt Patrick Abercrombie juhatusel uuesti üles. Plymouthis on tänini üks suuremaid mereväebaase Lääne-Euroopas. Plymouthis on ülikool, kus õpib üle 30 000 üliõpilase. http://www.plymouth.gov.uk/
Artem Sõtnõk

Artem Sõtnõk (ukraina keeles Артем Сергійович Ситник; sündinud 19. augustil 1979 Kirovogradi oblastis) on Ukraina jurist ja riigiametnik. Aastatel 2015–2022 juhtis ta Ukraina riiklikku korruptsioonivastast bürood.
Eesti Teatri Agentuuri laste- ja noortenäidendite võistlus

Eesti Teatri Agentuuri laste- ja noortenäidendite võistlus (kuni 2007. aastani Eesti Näitemänguagentuuri laste- ja noortenäidendite võistlus) on aastast 2002 Eesti Teatri Agentuuri (kuni 2007. aastani korraldas võistlust Eesti Näitemänguagentuur) iga kaheksa aasta tagant toimuv näidendivõistlus, mis kasvas välja agentuuri näidendivõistlusest. 2002. aastal toimus erakorraline laste- ja noortenäidendite võistlus. 2010. aastal sai laste- ja noortenäidendite võistlus teoks Eesti, Taani ja Norra ühise dramaturgide koolitusprojekti "Näitekirjanike kasvulava" raames. 2018. aastal toimus võistlus koostöös Eesti Lastekirjanduse Keskuse, VAT Teatri ja NUKU teatriga. Võistlust rahastab Eesti Kultuurkapitali näitekunsti sihtkapital ja kirjanduse sihtkapital. I preemia: Mihkel Ulman ("Peeglimeister") II-III preemia: Juhani Püttsepp ("Kärt"), Kerttu Rakke ("Ema sünnipäev") Eripreemiad: Andres Noormets ("Lumejänesed"), Ingel Undusk ("Klaustrofoobia") Äramärgitud tööd: Henno Käo ("Arvutialune"), Kadri Pettai ("Kuidas printsess koju sai") I preemia: Mihkel Seeder ("Väga vihane mees") II preemia: Anu Piirsild ("Tõde või tegu") III preemia: Mari-Liis Pärn ("Issi, tule vii mind kõrtsust kodu") I preemia: Hiri Müüripeal ("Pegasus, sõpradele Paul") II preemia: Mari-Liis Bassovskaja ("Ole siin minuga!") Eripreemia: Mari-Liis Mägi ("Need, kel pole trakse"), Katrina Karu ("Kes otsib, kes leiab") I preemia (2500 eurot): Reeli Reinaus ("Maailm, kuhu ma kuulun") II preemia (1500 eurot): Jaanika Juhanson ("Kummituste suvi") III preemia (á 1000 eurot): Martin Nõmm ("Kõik saab korda"), Tia Navi ("Kas tead, kool?") Äramärgitud tööd: Laura Pürjema ("Võõrandumine"), Raivo Kütt ("Lootuste tänaval") Eesti Teatri Agentuuri näidendivõistlused. Eesti Teatri Agentuuri veebisait. Eesti Teatri Agentuuri näidendivõistlus. Tartu Linnaraamatukogu kirjandusveeb. Tartu Linnaraamatukogu veebisait. "Eesti Teatri Agentuuri laste- ja noortenäidendite võistlus. Eesti Lastekirjanduse Keskus". Originaali arhiivikoopia seisuga 24. jaanuar 2021. Vaadatud 1. mail 2020. http://www.teater.ee/static/files/047/v6itjatevihik_2018.pdf
Luis Alberto Lacalle Pou

Luis Alberto Alejandro Aparicio Lacalle Pou (sündinud 13. augustil 1973 Montevideos) on Uruguay jurist ja poliitik, ta on Rahvuspartei liige. Ta on 1. märtsist 2020 Uruguay president. Ta sündis aastal 1973 Montevideos. Ta sai hariduse Briti koolides Montevideos. Ta lõpetas aastal 1998 juristina Uruguay Katoliikliku Ülikooli. Ta oli Uruguay Esindajatekoja president aastatel 2011–2012. Aastatel 2015–2019 oli ta Uruguay senaator. Ta kandideeris aastal 2014 Uruguay presidendivalimistel, kuid ei osutunud valituks. Aastal 2019 kandideeris ta uuesti presidendivalimistel, kus ta esimeses voorus 24. novembril 2019 sai 48,71% häältest. Ta on aastast 2000 abielus Lorena Ponce de Leóniga, neil on kolm last. Tema isa Luis Alberto Lacalle oli aastatel 1990–1995 Uruguay president; vanavanaisa Luis Alberto de Herrera (1873–1959) oli Uruguay poliitik, ajakirjanik ja ajaloolane. Luis Alberto Lacalle Pou elulugu (hispaania keeles)
Vrancea maakond

Vrancea maakond on Rumeenia 1. järgu haldusüksus. Asub Moldovas. Elanikest on üle 98% rumeenlased. Adjud Focșani Mărășești Odobești Panciu 2021 Romanian census Vrancea maakonna koduleht
Karl XIII orden

Kuninglik Karl XIII orden (rootsi keeles Kungliga Carl XIII:s orden) on 1811. aastal asutatud Rootsi orden, mida antakse ainult vabamüürlastele. Ordeni asutas 27. mail 1811 kuningas Karl XIII. Sellel on ainult üks klass. Algse statuudi kohaselt võis ordenil olla korraga 30 kavaleri (27 ilmalikku ja kolm vaimulikku). See piirang ei puudutanud kuninglikust soost printse. 1826. aastal otsustati, et printsid saavad ordeni kavalerideks juba sündides. Tänapäeval võib ordeni kavalere korraga olla 33 (30 ilmalikku ja kolm vaimulikku), kuid eritingimustel võib seda arvu ka ületada. Samuti on lubatud orden anda varasema seitsme asemel kümnele välismaalasele. Ordeni üle 200-aastase ajaloo jooksul on seda välja antud vähe: 2020. aasta seisuga vaid 215 korral. Gritzner, Maximilian. Handbuch der Ritter- und Verdienstorden aller Kulturstaaten der Welt innerhalb des XIX. Jahrhunderts. Auf Grund amtlicher und anderer zuverlässiger Quellen zusammengestellt. Leipzig: Verlagsbuchhandlung von J. J. Weber, 1893, lk 483-484. Gritzner, Maximilian. Handbuch der Ritter- und Verdienstorden aller Kulturstaaten der Welt innerhalb des XIX. Jahrhunderts. Auf Grund amtlicher und anderer zuverlässiger Quellen zusammengestellt. Leipzig: Verlagsbuchhandlung von J. J. Weber, 1893. Lk 483-484.
Virgil Hill

Virgil Eugene Hill (sündinud 18. jaanuaril 1964 Clintonis Henry maakonnas Missouri osariigis) on USA endine poksija. Ta sai II keskkaalus (kuni 75 kg) 1984. aasta Los Angelese olümpiamängude poksivõistlusel hõbemedali, kaotades finaalis kuldmedali- ja olümpiavõitjale Joon-Sup Shinile (Lõuna-Korea). Ta poksis novembrist 1984 kuni veebruarini 2015 elukutselisena. Ta osales kokku 58 kohtumisel ning võitis neist 51 (neist 24 nokaudiga) ja kaotas 7 (neist 2 nokaudiga) kohtumist. Ta on aastatel 1987–2007 (vaheaegadega) olnud eri poksiorganisatsioonide eri kaalukategooriate maailmameister. Ta on olnud abielus kergejõustiklase ja olümpiavõitjaga Denean Howard-Hilliga. 23. suveolümpiamängude poksivõistlus. Los Angeles 1984. Tulemused inglise keeles Virgil Hill veebisaidil Olympedia (inglise) Virgil Hill lehel BoxRec. Inglise keeles
Łeba

Łeba (saksa Leba) on linn Poolas Pomorze vojevoodkonnas Lęborki maakonnas. Łeba asub Läänemere kaldal, Łeba järve lähedal. Łebat on esmamainitud 1286. aastal, linnaõigused sai 1357. aastal. Kuni 1945. aastani oli Saksamaa koosseisus. https://bdl.stat.gov.pl/api/v1/data/localities/by-unit/042214108021-0977380?var-id=1639616&format=jsonapi, vaadatud 6.10.2022. Łeba Encyklopedia PWN
Argeși maakond

Argeși maakond on Rumeenia 1. järgu haldusüksus. Câmpulung Costești Curtea de Argeș Mioveni Pitești Ștefănești Topoloveni Primele date provizorii pentru Recensământul Populației și Locuințelor, runda 2021 2021 Romanian census Argeși maakonna koduleht
Keskuse bussipeatus

Keskuse bussipeatus asub Mustamäel Mustamäe asumis Keskuse tänaval. Selles bussipeatuses peatuvad bussiliinid nr. 72 ja 67 ning trolliliin nr 4. Kõikide nende liinide seisuplats on ka Keskuse bussipeatuse kõrval. Bussipeatuse läheduses olevad olulised ehitised on Männi park ja Tallinna väikelaste turvakodu.